**Програма**

Медиен семинар

## **Нова регулаторна рамка за европейската промишленост с нулеви нетни емисии**

**19 юни 2023 г.**

Дом на Европа, бул. „Г. С. Раковски“ 124, София

|  |  |
| --- | --- |
|  |  |
| 09:30 - 10:00 | **Регистрация** |
| 10:00 - 10:10 | **Встъпителни думи и представяне на гостите**  *- Георги Велев, гл. редактор, 3e-news.net - модератор* |
| 10:10 - 10:25 | **Европейски акт за промишлеността с нулеви нетни емисии: Как ЕС ще стане по-малко зависим от чуждестранния внос на продукти с чиста технология?**  *-* ***Цветелина Пенкова****, евродепутат от групата на Социалистите и демократите и участник в преговорния екип* |
| 10:25 - 10:40 | **Въпроси и отговори** |
| 10:40 - 10:55 | **Изменения на Директивата относно емисиите от промишлеността: Как ЕС ще съчетае изискванията за намаляване на емисиите от промишлеността с намеренията за връщане на стратегическо промишлено производство в Съюза?**  *-* ***Радан Кънев,*** *евродепутат от групата на Европейската народна партия, докладчик на ЕП* |
| 10:55 - 11:10 | **Въпроси и отговори** |
| 11:10 - 11:20 | **Кафе пауза** |
| 11:20 - 11:45 | **Реформа на структурата на пазара на електроенергия в ЕС и ситуацията в България**  - ***Мортен Петерсен,*** *евродепутат от групата на Обнови Европа и участник в преговорния екип* |
| 11:45 - 12:00 | **Въпроси и отговори** |
| 12:00 - 12:10 | **Заключителни думи** |
| 12:10 - 12:30 | **Индивидуални интервюта** |
| 12:30 - 13:30 | **Обяд и край на семинара** |

# **Контекст**

**Законодателен акт за промишленост с нулеви нетни емисии**

[Европейският законодателен акт за промишленост с нулеви нетни емисии](https://ec.europa.eu/commission/presscorner/detail/bg/IP_23_1665) беше представен от Европейската комисия на 16 март т.г. Предложеният регламент е ключова част от Индустриалния план на Европейската зелена сделка и има за цел да гарантира, че най-малко 40% от търсените чисти технологии в ЕС се произвеждат в ЕС до 2030 г., намалявайки по този начин зависимостта на ЕС от силно концентриран внос.

Законодателното предложение предвижда разширяване на производството на технологии, които са от ключово значение за постигане на неутралност по отношение на климата, например слънчеви панели, батерии и електролизьори, или ключови компоненти на тези технологии, като например фотоволтаични клетки или лопатки на вятърни турбини. Законът ще опрости регулаторната рамка за производството на тези технологии и по този начин ще спомогне за повишаване на конкурентоспособността на технологичната индустрия с нулеви нетни емисии в Европа. Той също така ще ускори капацитета за съхранение на емисиите на CO2.

Предложението подкрепя осем стратегически технологии с нулеви нетни емисии. Това са: слънчеви фотоволтаични и слънчеви топлинни технологии; вятърна енергия от наземни инсталации и енергия от възобновяеми източници в морето; батерии и акумулиране; термопомпи и геотермална енергия; електролизьори и горивни клетки; биогаз/биометан; улавяне и съхранение на въглерод; и мрежови технологии (които включват и интелигентни и бързи електрически превозни средства).

Докладчик на Парламента по законодателния акт за промишленост с нулеви нетни емисии е [Кристиян ЕЛЕР (ЕНП, Германия)](https://www.europarl.europa.eu/meps/bg/28226/CHRISTIAN_EHLER/home).

**Полезни линкове:**

* Съобщение на ЕК: [Законодателен акт за промишленост с нулеви нетни емисии: Превръщане на ЕС в дом за производството на чисти технологии и „зелени“ работни места](https://ec.europa.eu/commission/presscorner/detail/bg/ip_23_1665)
* [Индустриален план на Зелената сделка: осигуряване на лидерството на ЕС в чистите технологии](https://www.europarl.europa.eu/news/en/press-room/20230210IPR74806/green-deal-industrial-plan-securing-the-eu-s-clean-tech-leadership)
* [Възобновяема енергия: Евродепутатите постигнаха споразумение със Съвета за насърчаване използването на зелена енергия](https://www.europarl.europa.eu/news/bg/press-room/20230327IPR78523/renewable-energy-meps-strike-deal-with-council-to-boost-use-of-green-energy)

**Изменения на Директивата относно емисиите от промишлеността**

[Директивата за промишлените емисии](https://environment.ec.europa.eu/topics/industrial-emissions-and-safety/industrial-emissions-directive_en) (ДЕП) определя правила за предотвратяване и контрол на замърсяването на въздуха, водата и почвата от емисиите на големи промишлени и аграрни инсталации.

В момента над 50 000 промишлени инсталации в ЕС — около 30 000 големи промишлени предприятия и около 20 000 големи птицеферми и свинеферми — са обхванати от [Директивата относно емисиите от промишлеността](https://ec.europa.eu/environment/industry/stationary/ied/legislation.htm) (ДЕП) и свързания с нея регламент за докладване ([Европейски регистър за изпускането и преноса на замърсители](https://ec.europa.eu/environment/industry/stationary/eper/legislation.htm" \l ":~:text=is%20E%2DPRTR%3F-,The%20European%20Pollutant%20Release%20and%20Transfer%20Register%20(E%2DPRTR),in%20Iceland%2C%20Liechtenstein%20and%20Norway.), ЕРИПЗ).

На тези инсталации се дължат следните емисии на замърсители във въздуха в ЕС:

* около 50 % от емисиите на серни оксиди (SOx), тежки метали и други вредни вещества
* около 40 % от емисиите на парникови газове
* около 30 % от емисиите на азотни оксиди (NOx) и прахови частици (ФПЧ10).

Предложението за преразглеждане, внесено от Европейската комисия на 5 април 2022 г., има за цел да го приведе в съответствие с амбицията на ЕС за нулево замърсяване, целите на политиката в областта на енергетиката, климата и кръговата икономика в рамките на Европейския зелен пакт. Основните промени включват разширяване на обхвата (по отношение на обхванатите сектори и прагове), засилване на изискванията за издаване на разрешения за експлоатация на инсталациите и мерки за насърчаване на иновациите.

Инсталациите, [обхванати от правилата](https://op.europa.eu/en/publication-detail/-/publication/dbfb29f2-b61d-11ec-b6f4-01aa75ed71a1), могат да функционират само ако успешно получат разрешително, издадено от националните органи, с изключение на някои стопанства, които са задължени да се регистрират. [С цел по-добро предотвратяване и контрол на замърсяването преразгледаната директива изисква от националните органи да намалят допълнително нормите за допустими емисии на замърсители въз основа на т.нар. „най-добри налични техники“](https://joint-research-centre.ec.europa.eu/scientific-activities-z/sustainable-production-best-available-techniques_en), когато преразглеждат разрешителните или определят нови условия на разрешителното.

Комисията на ЕП по околна среда, обществено здраве и безопасност на храните (ENVI) прие своята позиция на 25 май 2023 г. Евродепутатите подкрепиха предложението на Европейската комисия да се разшири обхватът на директивата и да бъдат включени инсталациите от добивната промишленост (мините), големите инсталации, произвеждащи батерии, с изключение на инсталациите изключително за сглобяване на акумулаторни модули и акумулаторни пакети, както и селскостопански инсталации за по-широкомащабно говедовъдство, свиневъдни ферми и птицеферми.

Предвижда се Европейският парламент да приеме мандата си за преговори със Съвета на ЕС по време на пленарната сесия през юли 2023 г., след което могат да започнат преговорите относно окончателното законодателство.

Докладчик на Парламента по законодателното досие за изменението на Директивата относно емисиите от промишлеността е [Радан Кънев](https://www.europarl.europa.eu/meps/en/197839/RADAN_KANEV/home) (ЕНП, България).

**Полезни линкове:**

* [Замърсяване: Евродепутатите подкрепят по-строги правила за намаляване на емисиите от промишлеността](https://www.europarl.europa.eu/news/en/press-room/20230522IPR91622/pollution-meps-support-stricter-rules-to-reduce-industrial-emissions) (на английски)
* [Съветът постига съгласие по изменения на Директивата относно емисиите от промишлеността](https://www.consilium.europa.eu/bg/press/press-releases/2023/03/16/council-reaches-agreement-on-amendments-to-industrial-emissions-directive/)
* [Industrial Emissions Directive](https://environment.ec.europa.eu/topics/industrial-emissions-and-safety/industrial-emissions-directive_en)
* [Въпроси и отговори относно преразгледаните правила на ЕС за промишлените емисии](https://ec.europa.eu/commission/presscorner/detail/bg/qanda_22_2239)

**Реформа на структурата на пазара на електроенергия в ЕС**

На 14 март Европейската комисия предложи реформира структурата на пазара на електроенергия в ЕС с цел да се ускори навлизането на възобновяемите енергийни източници и постепенното премахване на газа; да се намали зависимостта на сметките на потребителите от нестабилните цени на изкопаемите горива; да се осигури по-добра защита на потребителите от бъдещи скокове на цените и потенциално манипулиране на пазара, и европейската промишленост да бъде по-чиста и конкурентоспособна. Предложената реформа предвижда [преразглеждане на няколко законодателни акта на ЕС](https://energy.ec.europa.eu/electricity-market-reform-consumers-and-annex_bg) : Регламент за електроенергията, Директива за електроенергията и Регламент относно интегритета и прозрачността на енергийния пазар (REMIT). С нея се въвеждат мерки, които да стимулират по-дългосрочни договори за производство на енергия от неизкопаеми горива и с които в системата да се въведат по-чисти гъвкави решения за конкуренция с газа, като например оптимизация на потреблението и съхранението. Така ще се намали въздействието на изкопаемите горива върху сметките за електроенергия на потребителите и ще се гарантира, че в тях ще се отразят по-ниските разходи за възобновяемите енергийни източници.

Изграждането на енергийна система, основана на възобновяеми източници, ще бъде от решаващо значение и за гарантиране на **устойчиви и независими енергийни доставки**за ЕС в съответствие с [Европейския зелен пакт](https://commission.europa.eu/strategy-and-policy/priorities-2019-2024/european-green-deal_bg) и [плана REPowerEU](https://eur-lex.europa.eu/legal-content/BG/TXT/?uri=COM%3A2022%3A230%3AFIN&qid=1653033742483). Тази реформа, която е част от [промишления план на Зеления пакт](https://commission.europa.eu/strategy-and-policy/priorities-2019-2024/european-green-deal/green-deal-industrial-plan_bg), също така ще позволи на европейската промишленост да получи достъп до **възобновяеми, неизкопаеми и финансово достъпни енергийни доставки,** което е ключов фактор за декарбонизацията и екологичния преход.

Докладчик на Парламента по законодателния акт за реформа на структурата на пазара на електроенергия в ЕС е [Николас КАСАРЕС ГОНЗАЛЕС (СиД, Испания)](https://www.europarl.europa.eu/meps/bg/197718/NICOLAS_GONZALEZ+CASARES/home).

**Полезни линкове:**

* [Комисията предлага реформа на структурата на пазара на електроенергия в ЕС, за да се насърчат възобновяемите енергийни източници, да се защитят по-добре потребителите и да се повиши на конкурентоспособността на промишлеността](https://ec.europa.eu/commission/presscorner/detail/bg/ip_23_1591)
* [Преговарящите от Парламента и Съвета се споразумяха за нови правила за увеличаване пестенето на енергия](https://www.europarl.europa.eu/news/bg/press-room/20230309IPR77212/parliament-and-council-negotiators-agree-on-new-rules-to-boost-energy-savings)
* [Евродепутатите настояват за продължаване подкрепата за Украйна и мерки за справяне с нарастващите цени](https://www.europarl.europa.eu/news/bg/press-room/20230113IPR66640/meps-demand-continued-ukraine-support-and-measures-to-cope-with-rising-prices)